Bez puno romantiziranja:
zamislite da osvjetljavate svoju kuću kerozinom i svijećama svaku noć
i da vi kuhate sve
pomoću uglja.
Ovo je način na koji dvije milijarde siromašnih ljudi
kuha i osvjetljuje kuću svaki dan.
Ovo ne samo da je nepogodno,
već je i neefikasno,
skupo je,
štetno za ljudsko zdravlje, štetno za okoliš,
i neproduktivno je.
To je siromaštvo energije.
Dopustite da vam predočim par primijera.
Radim u Haitiju,
gdje oko 80% populacije živi u energetskom siromaštvu.
Prosječno domaćinstvo potroši 10% prihoda
na kerozin za osvjetljavanje -
to je mnogo više nego što prosječno američko kućanstvo potroši
na električnu energiju za osvjetljavanje kuće.
Uragan iz 2008. godine na Haitiju je prouzrokovao
oko milijardu dolara štete.
To je bila šestina njihovog BDP-a.
Šteta je bila velika,
jer je primarni izvor energije u Haitiju drveni ugalj,
koji se pravi od drveća,
a zemlja je bila skoro pa u potpunosti iskrčena.
Bez drveća, zemlja ne može apsorbirati teške kiše i velike poplave,
što je rezultat uragana.
U industrializiranom svijetu,
gradimo zidove koji nas štite od vanjskih fakotra energije koju koristimo;
možemo priuštiti odstranjivanje naglih okolišnih katastrofa;
i možemo također priuštiti adaptaciju na hronične uslove
kao što je promjena klime.
To nije slučaj u Haitiju. Oni ne mogu to priuštiti.
Jedini način na koji će se podići iz energetskog siromaštva je
adaptacijom goriva koja su efikasnija,
jeftinija,
bolja za ljudsko zdravlje, i okoliš,
i koja su produktivnija.
Čini se da takva goriva i tehnologije postoje,
i ovo je jedan od primjera toga.
Ovo je solarna LED sijalica
koju prodajemo za 10 dolara po maloprodajnoj cijeni u Haitiju.
Period isplativosti ovoga je manje od 3 mjeseca
za prosječno kućanstvo.
Recept za rješenje energetskog siromaštva čini se poprilično jednostavnim:
razvijete ove tehnologije koje imaju veliki povrat na investiciju,
te bi ljudi trebali tragati za njima.
Ali to nije slučaj.
Prvi put kada sam otišao u Haiti bio je avugst 2008,
gotovo na hir,
sprovodio sam ankete u južnom ruralnom dijelu
kako bih procijenio obim energetskog siromaštva.
Navečer bih hodao uokolo ponekad
i razgovarao bih sa uličnim prodavačima
i pokušao saznati da li su zainteresirani kupiti ove solarne LED lampe.
Jedna žena koju sam sreo odbila je moju ponudu
i rekla: "Mon chéri, c'est trop Cher,”
što znači: "Dragi moj, preskupo je."
Ali pokušao sam joj objasniti:
"Vidite, ovo će vam uštedjeti mnogo novca
i imat ćete bolje svjetlo
nego ono koje imate sada sa kerozinom."
Dakle, nisam prodao,
ali sam naučio vrlo važnu lekciju,
a to je da tehnologija, proizvodi,
nisu bili ključni za kraj energetskog siromaštva.
Umjesto toga, pristup tome je bio.
U suštini, postoje dvije vrste pristupa
koje će terminirati energetsko siromaštvo:
fizički pristup i financijski pristup.
Dakle, fizički pristup -
šta to znači?
Vrlo je skupo za kućanstva sa niskim primanjima u zemljama u razvitku
da dođu do glavnih tržnih centara.
I skoro je nemoguće da naruče nešto sa Amazona.
"Posljednja milja" je fraza koja se koristi
u telekomunikacijskoj industriji.
Ona podrazumijeva zadnji milimetar žice koja je potrebna
da poveže potrošača i proizvođača.
Ono što trebamo da bi se zaustavilo energetsko siromaštvo
su trgovci zadnje milje
koji bi donijeli ove čiste energetske produkte ljudima.
Trgovinski lanci kerozina i drvenog uglja su već ovo shvatili:
ta goriva su sveprisutna u čitavoj zemlji.
Možete otići u najudaljenije selo u Haitiju
i pronaći ćete nekoga kako prodaje kerozin i drveni ugalj.
Dakle, druga vrsta pristupa: financijska.
Svi znamo da čisti energetski produkti, tehnologija,
teže biti okarakterisani investicionim troškovima,
ali vrlo niskimm operativnim troškovima.
I tako u industrializiranom svijetu,
postoje vrlo darežljive subvencije koje su posebno dizajnirane
kako bi smanjile investicione troškove.
Te subvencije ne postoje u Haitiju.
Ono što imaju je mikrofinanciranje.
Ali ćete znatno smanjiti vrijednost propozicija
čistih energetskih proizvoda
ako očekujete od nekoga u Haitiju da izađe i potraži mikokredit
zaitm ode do prodavača
i kupi čisti energetski produkt.
Dakle, recept za terminiranje energetskog siromaštva je mnogo više kompliciran
od samog produkta.
Moramo integrirati financijski pristup
direktno u nove, inovativne distribucijske modele.
Šta to znači?
To znači objedinjavanje potrošačkih kredita sa prodavačem.
Ovo je vrlo lahko "Bloomingdale-u" za uraditi,
ali nije lahko ruralnim prodavačima u Haitiju.
Trebamo preusmjeriti protok novca,
koji sad protiče iz dijaspore u Sjedinjenim Državama,
kroz Western Union novčani transfer novca
direktno u čiste energetske proizvode
koje će dostaviti ili kupiti prijatelji, porodice u Haitiju.
Tako, sljedeći put kada čujete o tehnologiji ili proizvodu
koji će promijeniti svijet,
budite malo skeptični.
Inovator Dean Kamen, osoba koja je izumila Segway,
genij po svim standardima,
jednom je rekao da njegov posao je lagan, inventirati nove stvari je lahko,
ono što je teško jeste širenje tehnologije -
dovesti tu tehnologiju i produkte
ljudima koji ih naviše trebaju.
Hvala vam.
(Aplauz)